प्रो कबड्डी लीग-2018 में गुरुवार (18 अक्टूबर) को पहला मुकाबला हरियाणा स्टीलर्स-दबंग दिल्ली के बीच खेला जाना है। वहीं दूसरे मैच में पुणेरी पलटन और गुजरात फॉर्च्यून जायंट्स आपस में भिड़ेंगी। बता दें कि बुधवार को खेले गए मैच में पवन सहरावत के 16 और काशीलिंग अदाके के 12 अंकों की बदौलत बेंगलुरु बुल्स ने शानदार प्रदर्शन करते हुए तमिल थलाइवाज को 44-35 से पराजित किया था। बेंगलुरु की दो मैचों में यह लगातार दूसरी जीत है। बेंगलुरु के अब 10 अंक हो गए हैं और टीम जोन-बी में अंकतालिका में दूसरे नंबर पर पहुंच गई है। वहीं तमिल थलाइवाज की छह मैचों में यह पांचवीं हार है और वह तालिका में सबसे नीचे है।